aangelakis/STOMA huggingface dataset:
Εξετάστε το ενδεχόμενο να ζητήσετε βοήθεια από κάποιον ειδικό, εάν ο θυμός σας μοιάζει να βρίσκεται εκτός ελέγχου, σας αναγκάζει να κάνετε πράγματα που μετανιώνετε ή βλάπτουν τους γύρω σας.
Δοκιμάστε συμβουλευτική ή ατομικά μαθήματα διαχείρισης θυμού.
Με την επαγγελματική βοήθεια, μπορείτε να μάθετε τι είναι ο θυμός.
Να προσδιορίστε τι πυροδοτεί το θυμό σας.
Να αναγνωρίσετε τα σημάδια ότι πρόκειται να θυμώσετε.
Να μάθετε να ανταποκρίνεστε στην απογοήτευση και το θυμό σας με έναν ελεγχόμενο, υγιεινό τρόπο.
Να ανακαλύψετε τα υποβόσκοντα συναισθήματα, όπως η λύπη, ο φόβος ή η κατάθλιψη.
Τα μαθήματα διαχείρισης θυμού και η επαγγελματική παροχή συμβουλών μπορεί να γίνουν μεμονωμένα, με τον/την σύντροφό σας ή με άλλα μέλη της οικογένειας, ή σε μια ομάδα.
Σήμερα θα σας παρουσιάσω τέσσερα βιβλία που σας συστήνω ανεπιφύλακτα.
Το πρώτο βιβλίο έχει τίτλο «Ο μηχανισμός των Αντικυθήρων».
Το βιβλίο αφηγείται, για πρώτη φορά, την ιστορία του μηχανισμού των Αντικυθήρων καθώς και τον εκατονταετή αγώνα για την αποκωδικοποίησή του.
Για περισσότερο από έναν αιώνα, αυτός ο παράξενος μηχανισμός των Αντικυθήρων προβλημάτιζε τους ακαδημαϊκούς όλου του κόσμου.
Ένας μηχανικός υπολογιστής εξαιρετικής πολυπλοκότητας που δεν ταίριαζε στην τεχνολογία του δύο χιλιάδες προ Χριστού.
Μόλις πριν από λίγα χρόνια, με τη βοήθεια υπερσύγχρονης τεχνολογίας, οι επιστήμονες κατόρθωσαν να κατανοήσουν τη λειτουργία του και να αποκαλύψουν τα μυστικά του.
Διαβάζω λίγα λόγια από το οπισθόφυλλο του βιβλίου.
"Το φθινόπωρο του χίλια εννιακόσια, ο καπετάν Δημήτρης Κοντός και το πλήρωμά του επέστρεφαν στην πατρίδα τους, τη Σύμη."
"Ήταν ένα ολόκληρο καλοκαίρι σκληρής δουλειάς έξω από την ακτή της Τυνησίας, όπου αλίευαν σφουγγάρια."
"O μανιασμένος άνεμος ανάγκασε το καΐκι να αράξει σε έναν ύφαλο."
"Ήταν στο ύπουλο και τρικυμιώδες πέρασμα ανάμεσα στη νοτιότερη άκρη της Πελοποννήσου, το Ακρωτήριο Μαλέα και την Κρήτη, είκοσι μέτρα από τις απόκρημνες ακτές των Αντικυθήρων."
"Οι σφουγγαράδες παρασύρθηκαν στη δίνη μιας απίστευτης περιπέτειας."
"Ακάλυψαν ένα αρχαιοελληνικό ναυάγιο του εβδομήντα προ Χριστού, στα βάθη του υφάλου, που έκρυβε στα σπλάχνα του έναν αμύθητο θησαυρό."
"Σ' αυτή την επική περιπέτεια ο αναγνώστης συναντά προσωπικότητες από τον Αρχιμήδη μέχρι τον Ζακ Κουστό."
"Aνακαλύπτει τις κρυφές ρίζες της σύγχρονης τεχνολογίας που εκτείνονται από την αρχαία Ελλάδα, μέχρι τον ισλαμικό κόσμο και τη μεσαιωνική Ευρώπη."
"Ένα συναρπαστικό βιβλίο που αξίζει να διαβάσετε!".
Το δεύτερο βιβλίο που έχω να σας προτείνω έχει τον τίτλο «Οι υπολογιστές τη δεκαετία του χίλια εννιακόσια ογδόντα».
Διαβάζω πάλι την περίληψη του οπισθόφυλλου...
"Η δεκαετία του χίλια εννιακόσια ογδόντα ίσως είναι η σημαντικότερη στην ιστορία των σύγχρονων υπολογιστικών συστημάτων, επειδή κατάφερε το ακατόρθωτο."
"Έφερε τον ηλεκτρονικό υπολογιστή από τα εργαστήρια και τα ερευνητικά κέντρα στα σπίτια και τον έκανε ένα προσιτό εργαλείο για καθημερινή χρήση."
"Παράλληλα, άνοιξε μια τεράστια αγορά που μέχρι τότε κανείς δεν είχε αντιληφθεί την ύπαρξή της."
"Η ανάπτυξη της αγοράς φανέρωσε την αδυναμία των ιδιωτών και των κρατικών μηχανισμών να ελέγξουν τη δύναμη του μέσου."
"Επίσης, ανάδειξε τα λάθη, την προσδοκία, το όραμα."
"Και μέσα από το όραμα γεννήθηκε η σημερινή πραγματικότητα - και όλα αυτά με μια απίστευτη ταχύτητα, σχεδόν σαρωτική".
Το επόμενο βιβλίο έχει τον τίτλο «Κωνσταντίνος Καραθεοδωρή, Ένας μαθηματικός υπό τη σκέπη της εξουσίας».
Το βιβλίο είναι βασισμένο σε πρωτότυπο αρχειακό υλικό και αδημοσίευτες πηγές.
Παρουσιάζει την πολυκύμαντη ζωή και το πολύπλευρο έργο του μαθηματικού Κωνσταντίνου Καραθεοδωρή που έζησε από το χίλια οχτακόσια εβδομήντα τρία ως το χίλια εννιακόσια πενήντα.
Υπήρξε λαμπρή προσωπικότητα της ελληνικής διασποράς με βασική δράση στο ελληνικό και το γερμανικό πολιτισμικό και πολιτικό περιβάλλον.
Με νεοφαναριώτικη καταγωγή από τον πατέρα του και παροικιακή από τη μητέρα του, ο Καραθεοδωρή συμπαρατάχθηκε με τον Βενιζέλο.
Kλήθηκε από αυτόν για τη δημιουργία του Ιωνικού Πανεπιστημίου Σμύρνης και την αναδιοργάνωση των Πανεπιστημίων Αθηνών και Θεσσαλονίκης.
Δραστηριοποιήθηκε ως καθηγητής σε πολλά πανεπιστήμια στην Ελλάδα και το εξωτερικό.
Oι επιστημονικές του έρευνες τού εξασφάλισαν μια θέση ανάμεσα στους διεθνώς διασημότερους μαθηματικούς του πρώτου μισού του εικοστού αιώνα.
Ακόμα ένα αξιόλογο βιβλίο είναι το «Συμπαντικό τζακ-ποτ».
Στο νέο του βιβλίο, ο φυσικός Πωλ Ντέιβις μας δείχνει με ποιο τρόπο πρόσφατες επιστημονικές ανακαλύψεις αποκαλύπτουν ένα πολύ παράξενο γεγονός.
Πολλά από τα βασικά χαρακτηριστικά του σύμπαντος - από την ταχύτητα του φωτός έως το ταπεινό άτομο του άνθρακα - φαίνονται να είναι «κομμένα και ραμμένα» ώστε να παραγάγουν ζωή.
Μια ριζοσπαστική νέα θεωρία εξηγεί το γεγονός αυτό ισχυριζόμενη ότι το σύμπαν μας είναι ένα από άπειρα άλλα σύμπαντα, όπου το καθένα είναι και κάπως διαφορετικό.
Δηλαδή, το σύμπαν μας είναι "βιοφιλές" από ατύχημα, δηλαδή, κυριολεκτικά μας έτυχε να κερδίσουμε το Συμπαντικό τζακ-ποτ!.
Ένα ενδιαφέρον βιβλίο, αλλά, οφείλω να σας προειδοποιήσω, αρκετά πολύπλοκο!
Τέλος, θα κλείσω με το βιβλίο «Η ιστορία του κύκλου».
Η ιστορία του κύκλου αναφέρεται σε κάτι που από φυσική άποψη δεν υφίσταται.
Ο πραγματικός κύκλος είναι αποκύημα της ανθρώπινης φαντασίας.
Δεν υπάρχει ούτε στη φύση, ούτε στα τεχνουργήματα του ανθρώπινου πολιτισμού.
Tο σχήμα ενός φυσικού κύκλου μπορεί να προσεγγίσει τόσο το αντίστοιχο ενός πραγματικού ώστε για πρακτικούς σκοπούς να θεωρήσουμε το φυσικό σαν πραγματικό.
Tι νόημα έχει να ασχολούμαστε με την ανυπαρξία αληθινών κύκλων;
Εάν επιζητούμε να κατανοήσουμε τον τρόπο λειτουργίας της φύσης, το ερώτημα της επαρκούς κυκλικότητας αποτελεί μια ενδιαφέρουσα πνευματική πρόκληση.
Δίνει την αφορμή για ένα συναρπαστικό ταξίδι σε δύο κόσμους και στο σημείο τομής τους.
Είναι ο κόσμος των στρογγυλών φυσικών οντοτήτων και αυτός των πραγματικών και μαθηματικών κύκλων.
Τα κύματα στην ακτή, οι τροχοί των αρμάτων των αρχαίων Αιγυπτίων, ο στροβιλισμός των άστρων, η δομή των ατόμων στα σώματά μας.
Όλες αυτές και πολλές άλλες ποικίλες οντότητες συνδέονται, όταν μεταφέρουμε την περιγραφή τους στη μαθηματική γλώσσα.
Ο συγγραφέας δεν απευθύνεται σε ειδικούς, αλλά στο ευρύτερο κοινό, καλώντας μας να εξετάσουμε τη σχέση μεταξύ της μαθηματικής λογικής και του φυσικού σύμπαντος.
Χρησιμοποιώντας ως υπόδειγμα τον κύκλο, διερευνά μερικά από τα θαύματα της αρχαίας και της σύγχρονης μηχανικής.
Εξετάζει αρχές της αρχιτεκτονικής και της τέχνης.
Στην ουσία επιχειρεί να φωτίσει ένα γοητευτικό αίνιγμα: πώς τα φυσικά φαινόμενα λειτουργούν με τρόπους που μας επιτρέπουν να συνδέσουμε το παρελθόν με το μέλλον.
Αυτά, λοιπόν, ήταν τα βιβλία που είχα να σας παρουσιάσω σήμερα.
Ελπίζω κάποιο από αυτά να κεντρίσει το ενδιαφέρον σας!
Θα τα ξαναπούμε την επόμενη εβδομάδα.
Θέτει ερωτήματα γεωγραφίας και αστρονομίας.
Ένα σύμπτωμα της σημερινής κρίσης του πολιτικού λόγου αποτελεί και η διάσταση των λέξεων προς τα πράγματα, αλλά και η σύγχυση ανάμεσα σε όρους με ιδεολογικά φορτισμένο περιεχόμενο.
Παραδειγματικά αναφέρω τους όρους "λαϊκότητα" και "λαϊκισμός", το περιεχόμενο των οποίων θα επιχειρήσω να διευκρινίσω στις γραμμές που ακολουθούν.
Το επίθετο "λαϊκός" εκφράζει πράγματι αυτό που ανήκει στο λαό ή προέρχεται από αυτόν.
Και η "λαϊκότητα" (ως ουσιαστικό) στο χώρο της πολιτικής εκφράζει ακριβώς τη συμμετοχή, την παρουσία του λαού στην έκφραση της πολιτικής εξουσίας.
Όπου η λαϊκότητα αναγνωρίζεται τυπικά (νομικά) ως θεμέλιο της εξουσίας αυτής, αλλά στην πραγματικότητα ο λαός είτε δεν συμμετέχει είτε συμμετέχει περιορισμένα στην άσκηση της.
Όπου δηλαδή υπάρχει διάσταση ανάμεσα στις λέξεις, που εκφράζουν τους όρους της κοινωνικής πραγματικότητας, και στην ίδια αυτή την πραγματικότητα.
Το περιεχόμενο του όρου "λαϊκότητα" μεταπέφτει στην κατάσταση που αντιστοιχεί στη λέξη "λαϊκισμός".
Ο λαϊκισμός αντικαθιστά τη λαϊκότητα εκεί όπου ο λαός κατά ιδεολογία μόνο είναι κυρίαρχος, στην πραγματικότητα όμως είτε δεν μετέχει είτε μετέχει περιορισμένα στην άσκηση της εξουσίας.
Λαϊκισμός είναι ακριβώς η κατ' επίφαση λαϊκότητα: αυτό που δείχνει να είναι λαϊκό, μα που στην πραγματικότητα δεν είναι.
Πρόκειται για μια ψευδή ιδεολογία· για φαινόμενο απλώς λαϊκότητας που στην πραγματικότητα κρύβει έναν έντονο πατερναλισμό.
Ο λαϊκισμός απορρέει από την ελλιπή λαϊκή συμμετοχή στη δημόσια ζωή.
Kαλλιεργείται από αυτούς που εκμεταλλεύονται αυτή την έλλειψη, προτείνοντας το πατερναλιστικό τους πρότυπο.
Συντηρείται με την υποκουλτούρα και την εμπορευματοποίηση της συλλογικής ψυχής από ιδιωτικά συμφέροντα.
Kαθιερώνεται ως δήθεν δημοκρατική κοινωνική κατάσταση, ενώ είναι στην ουσία αντιδημοκρατική.
Όπου η συμμετοχική δημιουργία είναι καθιδρυμένη στα χαρτιά, υπολειτουργεί όμως ουσιαστικά στην πράξη.
Aναπτύσσεται ένα λαϊκό υποκατάστατο, ώστε να ξεγελιέται ο λαός πως έχει (δήθεν) την προτεραιότητα στα δημόσια πράγματα.
Γίνεται συνεχώς επίκλησή του για τη νομιμοποίηση της επιβολής της οποιασδήποτε πολιτικής και κοινωνικής εξουσίας.
Στην πραγματικότητα χαλκεύεται η εξουσία ινδαλμάτων, πολιτικών, κοινωνικών, καλλιτεχνικών, ακόμα και αθλητικών, στα οποία βρίσκει το υποκατάστατό της η προδομένη λαϊκή συνείδηση.
Οι φορείς του πατερναλισμού - στους τομείς της πολιτικής και κοινωνικής εξουσίας -"νομιμοποιούνται" από το λαϊκισμό.